Trei pirați au fost amendați pentru sechestrarea unei nave în Golful Guineei.
O instanță din Nigeria a decis ca 3 pirați să fie amendați cu câte 52.000 de dolari. Aceștia au sechestrat o navă în Golful Guineei și au cerut milioane de dolari pentru eliberarea echipajului. Acestea sunt primele condamnări în statul vest-african după ce a intrat în vigoare noua lege anti-piraterie.
O instanță din Nigeria a decis ca trei pirați să fie amendați cu câte 52.000 de dolari (40.000 de lire sterline) pentru sechestrarea unei nave în Golful Guineei. Totul s-a întâmplat în luna martie, atunci bărbații ar fi cerut o răscumpărare de 2 milioane de dolari pentru eliberarea echipajului, însă au primit doar 200.000 de dolari, scrie BBC.Acestea sunt primele condamnări în statul vest-african de când noua lege anti-piraterie a intrat în vigoare. Nigeria a fost presată de industria navală pentru a reduce pirateria în Golful Guineei.Golful Guineea este cunoscut ca fiind cea mai periculoasă zonă de piraterie din lume. 80% din cazurile de răpire a echipajelor navelor au loc în această zonă, spune Biroul Maritim Internațional.Cei trei au pledat vinovați în fața instanței din Port Harcourt. "Această sentință îi va descuraja pe cei care desfășoară activități ilegale în apele noastre", a spus Bashir Jamoh, directorul Administrației Maritime din Nigeria.Aproape 50 de echipaje au fost răpite în Golful Guineei în prima jumătate a anului.